b'\n_START_ARTICLE_\nPoslednja stra\xc5\xbea\n_START_PARAGRAPH_\nPoslednja stra\xc5\xbea je kratka opera enodejanka, sestavljena iz treh prizorov, slovenskega skladatelja Rista Savina. Libreto v nem\xc5\xa1\xc4\x8dini je po motivih A\xc5\xa1ker\xc4\x8devih balad napisal Richard Batka, v sloven\xc5\xa1\xc4\x8dino ga je prevedel Milan Pugelj. Krstna izvedba opere je bila 19. marca 1906 v Zagrebu, slovenska praizvedba pa na odru ljubljanske Opere 19. decembra 1907 pod taktirko Hilariona Beni\xc5\xa1ka._NEWLINE_Zadnji\xc4\x8d je bila opera uprizorjena 6. februarja 2009 v \xc5\xbdalcu v okviru praznovanj ob 150-letnici skladateljevega rojstva pod dirigentskim vodstvom Franca Rizmala. V vlogi Petra je nastopil tenorist Sebastjan Podbregar.'